  Майя Бывальцева Анжелика Тихонова корреспондент «Эктоника» ӵектосэ пыриськисьёс «Грибы» группалэн «Таед лёд» кырӟанэзъя удмурт кылын клип лэсьтӥзы. Иворъёсъя «Удмуртия» агентство юалляськиз, кызьы соослэн сыӵе малпанзы кылдӥз. «Ӵуказе 1-тӥ оштолэзь, юморлэн нуналэз. Соин ик ми но серекъяса лэсьтӥм та видеопародимес. Кылъёсыз — ӧжытэзтэк 100 процентэз кылысь кылэ берыктэмын. Клип снимать каремын Ижкарын», — вераз кырӟанлэсь кылъёссэ удмурт кылэ берыктӥсь но быдэстӥсь Богдан Анфиногенов. Ullapalla vs. Грибы - Ми куспын йӧ шуна ("Тает лед" udmcover) Та кырӟанэз соос интернет вотэсын зол вӧлмемезлы луыса бырйизы. «Адямиос кутскизы ини пародиос лэсьтылыны. Самой умой пародия лэсьтӥз Иван Ургант, экологиен шуг-секытъёсты возьматыса. Собере пародия лэсьтӥзы озьы ик казахъёс, чай юон сярысь, собере футбольной сбороноймы сярысь, Москваысь таджикъёс сярысь но мукетъёсыз. Оглом вераса, со кырӟан но клип «вируслы» пӧрмиз», — вераз Богдан Анфиногенов. «Кырӟан огшоры луэменыз басьтӥз. Ми но сое ас паламы берыктӥмы — клиплы коньдон трос кулэ ӧвӧл, сое ас киын лэсьтыны луэ. Мылкыдызъя но со милемлы матын, сыӵе пиёшкаослэн темазы. Ми малпамы, нош малы лэсьтонтэмез <…>, малпамы — быдэстӥмы. Съемкаос кык час кыстӥськизы», — вераз иворъёсъя «Удмуртия» агентстволы «Эктоника» ӵектослэн продюсерез, клипез удмурт кылын лэсьтонлэн кичӧлтӥсез Владислав Горжак. Солэн кылъёсызъя, клипез луэ, дыр, вал мукет сямен но лэсьтыны, но «ми капчи сюрестӥ мыныны малпамы». Одӥг ласянь, со огшоры, аспӧртэм ӧвӧл, озьы ке но - пальпотытэ. Пӧртэмлыкез удмурт кыл бордын. «Мылкыдъёссэс верасьёс трос. Калык кык лагерьлы люкиськиз: кельше но уг кельшы. Но валтӥсь ужпуммы — учкисьёслэсь мылкыдзэс ӝутон — быдэстэмын», — пусйиз Горжак. Грибы - Тает Лёд Тегъёс: Лулчеберет Ижкар Удмуртия удмуртъёс БогданАнфиногенов кырӟан  